4) છોકરીના માતા-પિતાનું સાસરીમાં વધતી જતી દખલગીરી. અહીં ઘણી સ્ત્રીઓને વાત નહિ ગમે પણ મને યાદ છે મારી પિત્રાઈના લગ્ન પછી થોડા દિવસ અમે એને રોજ ફોન કરતા ત્યારે મારા દાદાએ કહ્યું હતું કે રોજ ફોન નહિ કરવાનો. આની પાછળ એમની દૂરંદેશી હતી. છોકરી જયારે નવા નવા લગ્ન કરીને સાસરીમાં આવે ત્યારે શરૂઆતમાં અલગ લોકો, અલગ રીત-રિવાજો માં સેટ થતા એને મુશ્કેલી આવે જ અને એ સમયે જયારે માતા-પિતા સાથે વાત થાય તો એ કહ્યા વિના ના રહે. અને માતા-પિતાનો પુત્રી પ્રેમ એટલો વધુ હોય કે તે દીકરીને રીત-રિવાજ અલગ હોય બેટા તારા સાસરી વાળા તને સાથ આપે છે એ મહત્વ નું છે નહીકે રીત-રિવાજ આપણા જેવા જ હોવા એ શીખવવાને બદલે તારે આમ કરવાનું કે તારે આમ કહી દેવાનું શીખવે છે. અજાણતા જ તે પોતે જ પોતાની દીકરીના ઘર સંસારમાં આગ લગાડવાનું કામ કરે છે. અને આવું તે એટલે કરે છે કારણકે તેઓ પોતે પણ નાનપણ થી દીકરીના સાસરી વિષે એક ચોક્કસ ઇમેજ પોતાના મનમાં બનાવી ચુક્યા છે જેના આધારે એ નાનપણથી દીકરીને ટોકતા હતા કે આમ કર ને તેમ કર બાકી સાસરીમાં આવું થશે પણ હવે પોતે પણ પોતાની માન્યતાથી અલગ લોકોનો સ્વીકાર નથી કરી શકતા. ક્યાં દીકરીના ઘરમાં દખલગીરી કરાવી અને ક્યાં નહીંની સમજણ ક્યાંક ને ક્યાંક માતા-પિતા ખોઈ રહ્યા છે. અને એટલે જ કદાચ શાસ્ત્રોમાં કહ્યું છે અતિમોહ સારો નહિ. કદાચ એટલે જ પહેલાના લોકો કહેતા કે દીકરીના ઘરનું પાણી પણ ના પીવાય કારણ ત્યારે ફોન તો હતા નહિ એટલે ફોન પર વાત કરવાનો સવાલ નહિ અને પાણી પીવાય નહી એટલે લાબું રોકાવાનું પણ નહિ. આ રિવાજ બદલાયો એ આપણી પ્રગતિ ખરી પણ સાથે જે થઇ રહ્યું છે એ આપણી અધોગતિ કે આપણે દીકરીના લગ્ન જીવનના અંતમાં આડકતરી રીતે દુર્ભાગી બની રહ્યાં છે.